Document ID: /roh_data/filtered/Billingualer_Corpus_interleaved-de-rm.jsonl.gz/1166

This is a text translated from German to Rumantsch Grischun.
Regierung schützt Bestrebungen zur Kontingentierung des Zweitwohnungsbaus in St. Moritz

Die Regierung hat eine Beschwerde gegen die Teilrevision des Baugesetzes in St. Moritz abgewiesen und die Ausdehnung der Kontingentierungspflicht auf die Spezialbauzone Serletta genehmigt. Im Rahmen einer Teilrevision des Baugesetzes hatte der Souverän von St. Moritz am 27. November 2005 unter anderem beschlossen, die Anwendbarkeit der Verordnung zur Kontingentierung des Zweitwohnungsbaus vom 20. Oktober 2005 auf das gesamte Baugebiet von St. Moritz und somit auch auf die Spezialbauzone Serletta auszudehnen. Dagegen erhob eine betroffene Grundeigentümerin Planungsbeschwerde an die Regierung. Sie befürchtet, dass sich ihr Projekt für eine weitere Residenzüberbauung mit mehreren Zweitwohnungen im Bereiche des heutigen Post/Swisscom-Gebäudes an der Via Serlas wegen der Kontingentierung um Jahre verzögern könnte. Mit der Abweisung der Beschwerde ist die Regierung der Interessenabwägung der Gemeinde St. Moritz gefolgt. Diese gewichtet die möglichst ungeschmälerte Umsetzung der Kreisinitiative zur Kontingentierung des Zweitwohnungsbaus im Oberengadin höher als das private Interesse an einer möglichst raschen Realisierung weiterer Zweitwohnungen.

Neuer Leistungsauftrag im Bereich der Gesundheitsförderung und Prävention verabschiedet

Die Bündner Regierung hat den Leistungsauftrag des Kantons Graubünden an den Kanton St. Gallen im Bereich der Gesundheitsförderung und Prävention zugestimmt. Dieser umschreibt die zu erbringenden Leistungen der Fachstelle für Gesundheitsförderung und Prävention (ZEPRA) sowie deren Entschädigung durch den Kanton Graubünden. Die Zusammenarbeit mit dem Kanton St. Gallen im Bereich der Gesundheitsförderung und Prävention hat sich als zweckmässig erwiesen. Die Fachstelle ZEPRA Graubünden wird daher weitergeführt. Gleichzeitig wird das Angebot für Gemeinden und Schulen erweitert. Ziel ist, die Gemeinden beim Aufbau von professionellen Strukturen zu unterstützen und die nachhaltige Gesundheitsförderung und Prävention zu intensivieren.

Vernehmlassung über die Anpassung des Bundesgesetzes gegen den unlauteren Wettbewerb

Die Bündner Regierung unterstützt teilweise die vom Bund geplante Anpassung des Bundesgesetzes gegen den unlauteren Wettbewerb (UWG). Mit der Gesetzesrevision sollen das unlautere Ambush Marketing, auch Trittbrettfahrer-Marketing oder Schmarotzermarketing genannt, bekämpft sowie eine neue Bestimmung über die Amts- und Rechtshilfe geschaffen werden. Die Bündner Regierung lehnt die neue Regelung gegen das unlautere Ambush Marketing ab mit der Begründung, dass diese die Rechtssicherheit nicht wesentlich verbessert und zudem den Wettbewerb einschränkt. Die Regierung befürwortet jedoch die Einführung der neuen Bestimmungen über die Amts- und Rechtshilfe. Damit wird eine wichtige Lücke im bestehenden Gesetz geschlossen. Die neuen Bestimmungen ermöglichen eine effizientere Zusammenarbeit zur Bekämpfung grenzüberschreitender, unlauterer Geschäftspraktiken. Unmittelbarer Anlass für die vorgeschlagene Änderung des UWG ist die Durchführung der Fussball-Europameisterschaft 2008 beziehungsweise ein entsprechender Vorstoss des Europäischen Fussballverbandes (UEFA).

Aus Gemeinden und Regionen

- Arosa: Der Zonenplan und Generelle Gestaltungsplan 1:1'000 vom 18. April 2006 wird genehmigt.

- Ramosch: Die Verfassung des Kreises Ramosch vom 21. Mai 2006 wird genehmigt.

- Morissen: Die am 9. Juni 2006 beschlossene Teilrevision der Gemeindeverfassung wird genehmigt.

- Sumvitg: Der Zonenplanänderung 1:1'000 vom 26. Mai 2006 wird mit verschiedenen Anweisungen genehmigt.

- Seewis i.P.: Der Teilzonenplan 1:1'000 wird genehmigt.

- Lumbrein: Der am 4. Juni 2004 beschlossene Zonenplan 1:2'000 wird genehmigt.

- Sils i.D.: Die am 27. Juni 2006 beschlossene Teilrevision der Gemeindeverfassung wird genehmigt.

- Scuol - Sent: Die Gemeindegrenzpläne Scuol - Sent, Teil 1, und Scuol - Sent, Teil 2, werden genehmigt.

- St. Moritz: Die am 12. Februar 2006 beschlossene projektbezogene Nutzungsplanung "Stadiongebäude", namentlich die Teilrevision der Vorschriften zum Generellen Gestaltungsplan "Kulm-Park" sowie der Generelle Gestaltungsplan 1:1'000 Kulm-Park (Teilrevision im Bereich "Stadiongebäude") werden mit einem Vorbehalt und einer Auflage genehmigt.

- Schluein: Das Schutzzonenreglement und der Schutzzonenplan im Massstab 1:5'000 werden genehmigt.

- Trimmis und Says: Den Gemeinden Trimmis und Says wird an die beitragsberechtigten Kosten für die Kapazitätssteigerung der Abwasserreinigungsanlage ein Beitrag von 677'500 Franken zugesichert.

- Mon: Der Gemeinde Mon wird an die beitragsberechtigten Kosten für den Ausbau der Wasserversorgung ein Beitrag von 66'200 Franken zugesichert.

- Tenna: Der Gemeinde Tenna werden an die beitragsberechtigten Kosten für die Erneuerung und den Ausbau der Wasserversorgungsanlage 357'000 Franken freigegeben.

- Chur, Haldenstein, Untervaz, Zizers: Unter Vorbehalt der Subventionszusicherung durch den Bund werden für die Verbauung des Rheins 837'000 Franken bewilligt.

- Churwalden: Das Projekt für die Verbauung Rabiosa, Riedbach und Salezerbächli auf Gebiet der Gemeinde Churwalden wird mit Auflagen und einem Kostenbeitrag von maximal 875'000 Franken genehmigt.

- Fläsch: Die 2. Subventionsetappe des Projektes für die Verbauung Lochrüfe auf Gebiet der Gemeinde Fläsch wird mit einem Kostenbeitrag von 124'000 Franken genehmigt.

- Felsberg: Das Projekt Schutzbauten "Felsberg" der Gemeinde Felsberg wird genehmigt. An die subventionsberechtigten Kosten wird ein Beitrag von 24'200 Franken zugesichert.

- Vaz/Obervaz: In Lenzerheide wird auf der Voa Gravas die Höchstgeschwindigkeit auf 30 km/h festgelegt und eine "Tempo-30-Zone" eingeführt.

- Paspels: In Paspels wird innerorts flächendeckend die Höchstgeschwindigkeit auf 30 km/h festgelegt und eine "Tempo-30-Zone" mit Einbezug der Kantonsstrasse eingeführt. Gleichzeitig wird die Geschwindigkeit 50 "generell" bei der nördlichen Dorfeinfahrt verschoben und durch die Geschwindigkeit 60 km/h ersetzt.

- Disentis/Mustér: In Disentis/Mustér wird flächendeckend die Höchstgeschwindigkeit auf 30 km/h festgelegt und eine "Tempo-30-Zone" mit Einbezug der Oberalpstrasse sowie der Lukmanierstrasse eingeführt.

Kantonsbeiträge an verschiedene Institutionen

- Umwetter 2005: Die Wiederinstandstellungsarbeiten "Unwetter 2005" - Region Engadin und Bergün auf Gebiet der Gemeinden Lavin, Samnaun, Susch und Bergün - werden mit einem Kostenbeitrag von 260'000 Franken bewilligt.

Strassenprojekte

Die Regierung hat rund 10'000'000 Franken für den Bau und die Sanierung folgender Strassenabschnitte bewilligt:

- A13 Nationalstrasse: Tunnel San Bernardino

- A13 Nationalstrasse: Tunnel Isla Bella

- A13 Nationalstrasse: Hinterrheinbrücke Reichenau

- A28 Nationalstrasse: Umfahrung Saas, Trun - Pagrüeg

- Engadinerstrasse: Nairs - Anschluss Scuol West

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 10.08.2006

La regenza protegia las stentas da contingentar la construcziun d'abitaziuns secundaras a San Murezzan

La regenza ha refusà in recurs cunter la revisiun parziala da la lescha da construcziun da San Murezzan ed ha approvà l'extensiun da l'obligaziun da contingentaziun sin la zona da construcziun speziala Serletta. En il rom d'ina revisiun parziala da la lescha da construcziun aveva il suveran da San Murezzan concludì ils 27 da november 2005 tranter auter d'extender l'applitgabladad da l'ordinaziun per contingentar la construcziun d'abitaziuns secundaras dals 20 d'october 2005 sin tut il territori da construcziun da San Murezzan, pia er sin la zona da construcziun speziala Serletta. Cunter quai ha ina proprietaria da bains immobigliars pertutgada fatg recurs da planisaziun tar la regenza. Ella temeva che ses project per construir in'ulteriura residenza cun pliras abitaziuns secundaras en il territori da l'edifizi actual da la posta e da la swisscom en la via Serlas vegnia retardà per onns pervia da la contingentaziun. Cun refusar il recurs è la regenza suandada la ponderaziun dals interess da la vischnanca da San Murezzan: Che l'iniziativa cirquitala per contingentar la construcziun d'abitaziuns secundaras en Engiadin'ota vegnia realisada cun uschè paucas restricziuns sco pussaivel è per ella pli impurtant che l'interess privat da realisar abitaziuns secundaras uschè svelt sco pussaivel.

Deliberà ina nova incarica da prestaziun en il sectur da la promoziun da la sanadad e da la prevenziun

La regenza grischuna ha approvà l'incarica da prestaziun dal chantun Grischun al chantun Son Gagl en il sectur da la promoziun da la sanadad e da la prevenziun. Questa incarica circumscriva las prestaziuns che ston vegnir furnidas dal post spezialisà per la promoziun da la sanadad e per la prevenziun (ZEPRA) sco er sia indemnisaziun tras il chantun Grischun. La collavuraziun cun il chantun Son Gagl en il sectur da la promoziun da la sanadad e da la prevenziun è sa mussada sco cunvegnenta. Il post spezialisà ZEPRA Grischun vegn pia manà vinavant. A medem temp vegn extendida la purschida per vischnancas e per scolas. La finamira è da sustegnair las vischnancas tar la realisaziun da structuras professiunalas e d'intensivar la promoziun persistenta da la sanadad e la prevenziun persistenta.

Consultaziun davart l'adattaziun da la lescha federala davart la concurrenza illoiala

La regenza grischuna sustegna per part l'adattaziun da la lescha federala davart la concurrenza illoiala (LCI) ch'è planisada da la confederaziun. Tras la revisiun da la lescha duai vegnir cumbattì il marketing illoial dad "ambush"(er numnà marketing da parasit) e vegnir stgaffida ina nova disposiziun davart l'agid uffizial e davart l'assistenza giudiziala. La regenza grischuna refusa la nova regulaziun cunter il marketing illoial dad "ambush", e quai cun la motivaziun che la segirezza giuridica na vegnia betg meglierada fundamentalmain e che la concurrenza vegnia ultra da quai restrenschida. La regenza sustegna dentant l'introducziun da las novas disposiziuns davart l'agid uffizial e davart l'assistenza giudiziala. Uschia vegn serrada ina largia impurtanta en la lescha existenta. Las novas disposiziuns permettan da collavurar en moda pli effizienta en il cumbat cunter praticas da fatschenta transcunfinalas ed illoialas. Il motiv direct per las midadas da la LCI che vegnan proponidas è la realisaziun dal campiunadi europeic da ballape 2008 respectivamain ina intervenziun correspundenta da l'uniun da las associaziuns europeicas da ballape (UEFA).

Da vischnancas e regiuns

- Arosa: Il plan da zonas e plan general da furmaziun 1:1'000 dals 18 d'avrigl 2006 vegn approvà.

- Ramosch: La constituziun dal circul da Ramosch dals 21 da matg 2006 vegn approvada.

- Morissen: La revisiun parziala da la constituziun communala, ch'è vegnida concludida ils 9 da zercladur 2006, vegn approvada.

- Sumvitg: La midada dal plan da zonas 1:1'000 dals 26 da matg 2006 vegn approvada cun differentas ordinaziuns.

- Seewis: Il plan da zonas parzial 1:1'000 vegn approvà.

- Lumbrein: Il plan da zonas 1:2'000, ch'è vegnì concludì ils 4 da zercladur 2004, vegn approvà.

- Seglias: La revisiun parziala da la constituziun communala, ch'è vegnida concludida ils 27 da zercladur 2006, vegn approvada.

- Scuol - Sent: Ils plans dal cunfin da vischnanca Scuol - Sent, part 1, e Scuol - Sent, part 2, vegnan approvads.

- San Murezzan: La planisaziun d'utilisaziun "edifizi dal stadion", che sa referescha al project e ch'è vegnida concludida ils 12 da favrer 2006, en spezial la revisiun parziala da las prescripziuns tar il plan general da furmaziun "parc Kulm", sco er il plan general da furmaziun 1:1'000 "parc Kulm" (revisiun parziala en il territori dal "edifizi dal stadion") vegnan approvads cun ina resalva e cun ina cundiziun.

- Schluein: Il reglament per las zonas da protecziun ed il plan da las zonas da protecziun a la scala 1:5'000 vegnan approvads.

- Trimmis e Says: A las vischnancas da Trimmis e da Says vegn concedida ina contribuziun da 677'500 francs als custs cun dretg da contribuziun per augmentar la capacitad da la serenera.

- Mon: A la vischnanca da Mon vegn garantida ina contribuziun pauschala da 66'200 francs als custs cun dretg da contribuziun per engrondir il provediment d'aua.

- Tenna: A la vischnanca da Tenna vegnan concedids 357'000 francs als custs cun dretg da contribuziun per renovar e per engrondir il stabiliment dal provediment d'aua.

- Cuira, Haldenstein, Vaz sut, Zizers: Cun resalva da la garanzia da subvenziun tras la confederaziun vegnan concedids 837'000 francs per dustanzas dal Rain.

- Churwalden: Il project per dustanzas da la Rabiosa, dal Riedbach e dal Salezerbächli sin il territori da la vischnanca da Churwalden vegn approvà cun cundiziuns e cun ina contribuziun da maximalmain 875'000 francs als custs.

- Fläsch: La 2. etappa da subvenziun dal project per la dustanza da la Lochrüfe sin il territori da la vischnanca da Fläsch vegn approvada cun ina contribuziun da 124'000 francs als custs.

- Favugn: Il project per ovras da protecziun "Favugn" da la vischnanca da Favugn vegn approvà. Als custs cun dretg da subvenziun vegn garantida ina contribuziun da 24'200 francs.

- Vaz: A Lai sin la Voa Gravas vegn fixada la sveltezza maximala a 30 km/h ed introducida ina "zona da tempo 30".

- Pasqual: En il vitg da Pasqual vegn fixada la sveltezza maximala a 30 km/h ed introducida ina "zona da tempo 30", e quai integrond la via chantunala. Tar l'entrada dal vitg nà dal nord vegn a medem temp spustada la limita generala da 50 km/h e remplazzada tras la sveltezza da 60 km/h.

- Mustér: A Mustér vegn fixada la sveltezza maximala a 30 km/h ed introducida ina "zona da tempo 30", e quai integrond la via sursilvana, la via Alpsu e la via dal Lucmagn.

Contribuziuns chantunalas a differentas instituziuns

- Malauras 2005: Las lavurs da reparaziun da las malauras 2005, regiun Engiadina e Bravuogn sin il territori da las vischnancas da Lavin, da Samignun, da Susch e da Bravuogn, vegnan approvadas cun ina contribuziun da 260'000 francs als custs.

Projects da vias

La regenza ha approvà var 10'000'000 francs per construir e per sanar ils suandants trajects da via:

- via naziunala A13: tunnel dal San Bernardin

- via naziunala A13: tunnel Isla Bella

- via naziunala A13: punt dal Rain posteriur a La Punt

- via naziunala A28: sviament da Saas, Trun - Pagrüeg

- via da l'Engiadina: Nairs - access Scuol vest

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 10.08.2006